ಆಸ್ಟ್ರೇಲಿಯ ವಿರುದ್ಧ ಇಂಗ್ಲೆಂಡ್ ಗೆ 2 ರನ್ಗಳ ರೋಚಕ ಜಯ ಸೌಥಾಂಪ್ಟನ್: ಸೌಥಾಂಪ್ಟನ್ನಲ್ಲಿ ಶುಕ್ರವಾರ ನಡೆದ ಮೊದಲ ಟ್ವೆಂಟಿ20 ಅಂತರ್ರಾಷ್ಟ್ರೀಯ ಪಂದ್ಯದ ಅಂತಿಮ ಎಸೆತದಲ್ಲಿ ಆಸ್ಟ್ರೇಲಿಯವನ್ನು ನಿಯಂತ್ರಿಸುವ ಮೂಲಕ ಇಂಗ್ಲೆಂಡ್ ಎರಡು ರನ್ಗಳ ಅಂತರದಲ್ಲಿ ರೋಚಕ ಜಯ ಗಳಿಸಿದೆ. ಇಂಗ್ಲೆಂಡ್ ನಿಗದಿತ 20 ಓವರ್ಗಳಲ್ಲಿ 7 ವಿಕೆಟ್ ನಷ್ಟದಲ್ಲಿ 162 ರನ್ ಗಳಿಸಿತ್ತು. ಗೆಲುವಿಗೆ 163 ರನ್ ಗಳಿಸಬೇಕಾಗಿದ್ದ ಆಸ್ಟ್ರೇಲಿಯ ಗೆಲುವಿನ ಹೊಸ್ತಿಲಿನಲ್ಲಿ ಎಡವಿತು.19ನೇ ಓವರ್ನ ಮುಕ್ತಾಯಕ್ಕೆ ಆಸ್ಟ್ರೇಲಿಯ 6 ವಿಕೆಟ್ಗಳ ನಷ್ಟದಲ್ಲಿ 148 ರನ್ ಗಳಿಸಿತ್ತು. ಟಾಮ್ ಕರ್ರನ್ ಅವರ ಅಂತಿಮ ಓವರ್ನಲ್ಲಿ ಆಸ್ಟ್ರೇಲಿಯ ಗೆಲುವಿಗೆ 15 ರನ್ ಗಳಿಸಬೇಕಾಗಿತ್ತು. ಮಾರ್ಕಸ್ ಸ್ಟೋನಿಸ್ ಮೊದಲ ಎಸೆತವನ್ನು ತಪ್ಪಿಸಿಕೊಂಡರು. ಎರಡನೇ ಎಸೆತದಲ್ಲಿ ಭರ್ಜರಿ ಸಿಕ್ಸರ್ ಬಾರಿಸಿದರು, ಆದರೆ ಮೂರನೇ ಎಸೆತದಲ್ಲಿ ರನ್ ಬರಲಿಲ್ಲ. 4ನೇ ಎಸೆತದಲ್ಲಿ 2 ರನ್, 5ನೇ ಎಸೆತದಲ್ಲಿ 2 ರನ್, ಕೊನೆಯ ಎಸೆತದಲ್ಲಿ ಐದು ರನ್ ಗಳಿಸಬೇಕಿತ್ತು. ಸಿಕ್ಸರ್ನ ನಿರೀಕ್ಷೆಯಲ್ಲಿದ್ದ ಸ್ಟೋನಿಸ್ಗೆ ಯಾರ್ಕರ್ ಎಸೆತದಲ್ಲಿ 2 ರನ್ ಗಳಿಸಲು ಸಾಧ್ಯವಾಯಿತು.ಈ ಗೆಲುವಿನೊಂದಿಗೆ ಇಂಗ್ಲೆಂಡ್ ಮೂರು ಪಂದ್ಯಗಳ ಸರಣಿಯಲ್ಲಿ 10 ಮುನ್ನಡೆ ಸಾಧಿಸಿದೆ. ಟಾಸ್ ಸೋತು ಬ್ಯಾಟಿಂಗ್ಗೆ ಇಳಿಸಲ್ಪಟ್ಟ ಇಂಗ್ಲೆಂಡ್ ತಂಡದ ಪರ ಆರಂಭಿಕ ಆಟಗಾರ ಜೋಸ್ ಬಟ್ಲರ್ 29 ಎಸೆತಗಳಲ್ಲಿ 44 ರನ್ ಗಳಿಸಿದರು. ಡೇವಿಡ್ ಮಲಾನ್ ತನ್ನ ಅಪೂರ್ವ ಫಾರ್ಮ್ನ್ನು ಮುಂದುವರಿಸಿ 66 ರನ್45ಎ, 5ಬೌ,3ಸಿ ಗಳಿಸಿದರು. ಇವರನ್ನು ಹೊರತುಪಡಿಸಿದರೆ ಇಂಗ್ಲೆಂಡ್ನ ಇತರ ಯಾರಿಂದಲೂ ದೊಡ್ಡ ಕೊಡುಗೆ ದೊರೆಯಲಿಲ್ಲ. ಆಸ್ಟ್ರೇಲಿಯದ ಡೇವಿಡ್ ವಾರ್ನರ್ 58 ಮತ್ತು ಆರೊನ್ ಫಿಂಚ್ 46 ಮೊದಲ ವಿಕೆಟ್ಗೆ 11 ಓವರ್ಗಳಲ್ಲಿ 98 ರನ್ಗಳ ಜೊತೆಯಾಟ ನೀಡಿ ಉತ್ತಮ ಅಡಿಪಾಯ ಹಾಕಿಕೊಟ್ಟಿದ್ದರು. ಸ್ಟೀವ್ ಸ್ಮಿತ್ ನಂತರ 18 ರನ್ ಗಳಿಸಿದರು. 2 ವಿಕೆಟ್ ನಷ್ಟದಲ್ಲಿ 124 ರನ್ ಗಳಿಸಿದ್ದ ಆಸ್ಟ್ರೇಲಿಯದ ಸ್ಕೋರ್ 148 ತಲುಪುವ ಹೊತ್ತಿಗೆ 6 ವಿಕೆಟ್ಗಳನ್ನು ಕೈ ಚೆಲ್ಲಿತು. 14 ಎಸೆತಗಳಲ್ಲಿ ಒಂಭತ್ತು ರನ್ಗಳಿಗೆ